Krungu mengkono Bintang tambah thenger-thenger, kelingan gegayuhane kaya sing diucapake kuli kuwi, kepengin dadi pegawai sarampunge kuliyah. Bola-bali melu test penerimaan pegawai negri, ceblak-ceblok bareng lan tambahe umure. Mangka urip mbutuhake ragad, ya ragad kanggo ngadhepi urip, mangan lan nyandhang. Selagine wong tuwane sing wis rumangsa nyangoni kepinteran, kumecap," Kowe wis tak sekolahake kanggo golek kepinteran. sawuse pinter, ya piye caramu, aja mung klonthang-klanthung..."
